Много некоректни. Организирахме си среща, за да изберем подаръци за гости. Срещата мина чудесно. Жената ни показа подаръци и много други джаджи. Но аз харесах само това, за което отидох - малки бутилки с розово вино под формата на сърце със снимка на сина ми. Избрах я предварително от сайта им с цена 3,70 лева/бр. Когато те разбраха, че само това ще поръчам, отношението стана друго. Цената достигна 4,30 лева/бр. Казах си добре, 60 стотинки на брой не е проблем. Изпратих снимката за вината, но не получих отговор, дали са приели поръчката и дали ще я изпълнят. На другия ден видях снимката на сина ми, която изпратих за подаръците на страницата им в Фейсбук. Без мое разрешение! Както и да е, замълчах си и им се обадих след 5 дни да попитам дали подаръците са подготвени. Бяха готови. Отидох да ги взема, но се оказа, че цената достигна 4,80 или 4,50 лева/ бр.! Отгоре на всичко нямаха ресто. Дори виното не беше толкова наситено розово, както мострите. Много съм разочарована. В допълнение деня, в който отидохме за подаръците, харесах и една корона, която веднага поръчах. Беше 12 април. Жената каза, че короната ще стане за 2-3 дни. Като отидох да я взимам след 2 седмици, тя не беше готова. Предложиха ми да я взема след кръщенето, като някакъв вид спомен. Спомен за какво се чудя аз.